Chelsia Ng

Chelsia Ng (; lahir 25 Disember 1981) ialah seorang pelakon dan penyanyi wanita Malaysia, berasal dari Pulau Pinang.<ref>Lee Mei Li (6 Oktober 2015). Chelsia Ng talks about staying fit, not just thin ‘‘The Star Online. Dicapai pada 6 Jun 2016.</ref>

 Biografi 
Ng dilahirkan pada 25 Disember 1981 di Pulau Pinang, iaitu bersempena dengan sambutan Hari Krismas. Beliau mula menceburi persada seni dengan menyanyikan lagu "Empty Decorations" bersama Douglas Lim bagi siri komedi berbahasa Inggeris tempatan, Kopitiam. Tidak lama kemudian wajah beliau muncul dalam siri yang sama sebagai watak Rain, pembantu kedai gunting rambut milik watak Steven (Lim).Azalea Azuar (30 Ogos 2019). Kopitiam time with Chelsia Ng The Malaysian Reserve. Dicapai pada 12 April 2020.

Selain Kopitiam beliau juga menjadi seorang daripada barisan pelakon utama komedi Cina tempatan Homecoming serta pemegang watak sampingan dalam Tin Gei Bin.

Ng muncul buat kali pertama dalam layar besar dalam Salon arahan Woo Ming Jin lakonan bersama Pierre Andre dan Raja Farah yang dikeluarkan pada tahun 2005. Persembahan beliau dalam filem itu membolehkan beliau dicalonkan untuk Anugerah Pelakon Wanita Pembantu Terbaik pada Festival Filem Malaysia ke-19 tahun kemudiannya.

Pada tahun 2006 Ng kembali aktif berlakon menerusi drama Realiti di 8TV, yang mana beliau memegang watak Melody. Beliau juga pernah muncul sebagai juri undangan pertama di What Women Want.

Pada tahun 2008, beliau menyertai barisan pelakon drama Ghost dan Ampang Medikal. Pada 2009, Ng memegang watak Yvonne, rakan karib Miasara lakonan Liyana Jasmay dalam filem Papadom arahan Afdlin Shauki. Beliau kembali menjayakan peranannya dalam kesinambungannya yang ditayangkan pada 2013. 

Ng melancarkan album pertamanya bertajuk Here With You di bawah label Warner Music Malaysia.William KC Kee (21 Januari 2015). Chelsia Ng re-releases her album and stars in an ambitious hokkien film The Star Online. Dicapai pada 22 Mei 2015.

Ng memegang watak sebagai Janice dalam telefilem Rongples Rongtaim arahan Yusry KRU lakonan bersama Tauke Jambu, Kamal Adli, Bell Ngasri, Chew Kin Wah dan Ayahanda Rani Kulup. Telefilem ini disiarkan di slot Karya 12 Astro Citra.Loong Wai Ting  (8 April 2016). Chelsia Ng to star opposite Abdul Rani Kulup in telemovie New Straits Times. Diperoleh pada 8 Mac 2018.

Beliau muncul dalam filem bertajuk You Mean The World To Me yang ditayangkan pada 2017.Actress Chelsia Ng goes retro in You Mean The World To Me New Straits Times (4 Januari 2016). Dicapai pada 6 Jun 2016.

Filemografi
 Kopitiam (1998) - sitkom
 Homecoming (2003) 
 Tin Gei Bin (2004)
 Salon (2005) - filem
 Realiti (2006)
 Tak Tercapai Akalmu (2006) - drama 
 What Women Want (2008) - televisyen
 Sepi (2008) - filem
 Ghost (2008)
 Ampang Medikal (2008)
 Malaysiantalents.com (2008)
 Sketches (2008)
 Setem (2009) - filem
 Papadom (2009) - filem
 Undilah (2011) - video pendek
 Small Mission Enterprise (SME) (2012) - televisyen
 What If (2013) - drama
 Tanda Putera (2013) - filem 
 Papadom 2 (2013) - filem
 Gila Baby (2014) - filem
 Rongples Rongtaim (2016) - telefilem
 Roti Canai Love Story (2016) - telefilem
 You Mean The World To Me (2017) - filem
 J Revolusi (2017) - filem
 Simulacra 2 (2019) - video games Keluarga Baha Don (Musim 3) (2021) - drama web
 Sa Balik Baju (2021) - filem
 Dim Sum Yu Wen (2022) - telefilem
 Seribu Nina (2022) - drama web
 Kalut Nak Kahwin (2022) - filem
 Kudeta (2022) - drama
 Lagenda Puteri Qaseh (2023) - drama
 Biar Biasa Biasa (2023) - telefilem
 Geng Sakau Vs Hantu Ting Tong (2023) - filem 
 Pagari Bulan (2023) - filem

Diskografi
 Here With You'' (2013)

Rujukan

 Pautan luar 
 Laman web rasmi 


Kategori:Kelahiran 1981
Kategori:Orang hidup
Kategori:Pelakon wanita Malaysia
Kategori:Penyanyi wanita Malaysia
Kategori:Orang Malaysia berketurunan Cina
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Kristian Malaysia
Kategori:Peragawati Malaysia